CELEX: 62022TN0117
Language: lt
Date: 2022-03-02 00:00:00
Title: Byla T-117/22: 2022 m. kovo 2 d. pareikštas ieškinys byloje Grodno Azot ir Khimvolokno Plant / Taryba

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/30
            
         
      2022 m. kovo 2 d. pareikštas ieškinys byloje Grodno Azot ir Khimvolokno Plant / Taryba
      
      (Byla T-117/22)
      (2022/C 222/51)
      Proceso kalba: anglų
      
         Šalys
      
      
         Ieškovės: Grodno Azot AAT (Gardinas, Baltarusija) ir Khimvolokno Plant (Gardinas), atstovaujamos teisininkų N. Tuominen ir L. Engelen
      
         Atsakovė: Europos Sąjungos Taryba
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2021 m. gruodžio 2 d. Tarybos įgyvendinimo sprendimą (BUSP) 2021/2125, kuriuo įgyvendinamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (1), ir 2021 m. gruodžio 2 d. Tarybos įgyvendinimo reglamentą (ES) 2021/2124, kuriuo įgyvendinama Reglamento (EB) Nr. 765/2006 dėl Baltarusijai taikomų ribojamųjų priemonių 8a straipsnio 1 dalis (2) (toliau – ginčijami aktai), ir
               
            
                  —
               
               
                  priteisti iš Tarybos ieškovių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad įtraukdama ieškovių pavadinimus į ginčijamų aktų priedus Taryba padarė akivaizdžią vertinimo klaidą. Konkrečiai kalbant, ieškovės tvirtina, kad ginčijamuose aktuose nurodytos jų įtraukimo į sąrašus priežastys yra neesminės, faktiškai klaidingos ir nepagrįstos. Be to, dėl nepakankamo pagrindimo nėra akivaizdus pakankamas ryšys su taikomų priemonių apimtimi.
               
            
                  2.
               
               
                  Antrasis ieškinio pagrindas grindžiamas tuo, kad ginčijami aktai neatitinka įrodinėjimo standarto, reikalaujamo norint taikyti individualias sankcijas. Mėgindama naudoti individualias priemones tikslu apriboti užsienio valstybei priklausančios bendrovės verslo veiklą ir pelną, Taryba ėmėsi neteisėtų veiksmų.
               
            
         (1)  OL L 430 I, p. 16.
      
         (2)  OL L 430 I, p. 1.